চাষিরা আরো জানান, নীলগাছ থেকে সংগৃহীত পাতাগুলোকে  বোঝা বেঁধে ড্রামের মধ্যে ১২ ঘণ্টা পানিতে ভিজিয়ে রাখতে হয়। ১২ ঘণ্টা পর ড্রামের পানি হালকা সবুজ রঙ ধারণ হলে সেগুলো অন্য একটি ড্রামে নিতে হয়। এরপর এক ধরনের বাঁশের খোঁচা বা ঝাঁকুনির সাহায্যে স্টিয়ারিং করা হয়। ৩০ মিনিট ঝাঁকুনির পর ড্রামের পানিতে প্রচুর ফেনা হয়। এই ফেনাসহ পানি ড্রাম থেকে পাইপ অথবা বালতির সাহায্যে বাঁশের ঝুড়িতে পাতলা কাপড়ের নেট দিয়ে সেখানে ঢেলে দিতে হয়। পানিগুলো বের হয়ে যাওয়ার পর কাপড়ের মধ্যে এক ধরনের তরল তলানি পড়ে। এই তলানি চামুচের সাহায্যে সংগ্রহ করে রোদে শুকাতে হয়। ২-৩ দিন রোদে শুকালে কঠিন এক আবরণ  পড়ে। সেটি গ্রান্ডিং মেশিনের সাহায্যে বা শিল পাটায় পিষে নীল তৈরি করা হয়। এই নীলের সঙ্গে হরতকির গুঁড়ো মিশালে সোনালি রঙ ও কলার মোচা মিশালে কালচে নীল রঙ তৈরি হয়। তারা আরো কানায় নীলের পাতা একটি উন্নতমানের সবুজ সার। সার তৈরিতে গাছের আগার পাতাগুলো কেটে তা ৩ ফুট গভীর গর্তে রেখে খড় দিয়ে ভরাট করে দেয়া হয়। দুই সপ্তাহ পর তা তুলে সবুজ সার হিসেবে জমিতে ব্যবহার করা হয়। সরেজমিনে গিয়ে দেখা যায়, নীলগাছগুলো সাধারণত ৫-৬ ফুট পর্যন্ত লম্বা হয়। পাতা অত্যন্ত চিকন ও ছোট। গরু-ছাগল এ পাতা খায় না। নীলক্ষেত আগাছা জন্মায় না। নীলগাছ  চাষে রাসায়নিক কিংবা জৈব সারের প্রয়োজন হয় না। খলেয়া ইউনিয়নের ঠাকুরপাড়া গ্রামের কৃষক ছমির উদ্দিন জানান, সাধারণত চৈত্র মাসে এর বীজ বপন করা হয় এবং আশ্বিন-কার্তিকে গাছগুলো শিকড়সহ তুলে পাতাসহ মাটি দিয়ে ঢেকে দেয়া হয়। এজ একর জমিতে নীলচাষ করতে সাধারণত ২ কেজি বীজের প্রয়োজন হয়। ২ কেজি বীজের মূল্য মাত্র ৪০-৫০ টাকা।